फाजा में होगी रियो की भरपाई, जीतूंगा तीन गोल्ड: सुंदर
अगला टार्गेट लंदन विश्व पैरालिंपिक चैंपियनशिप : शताब्दी
रियोपैरालिंपिक खेलों में दुर्भाग्यपूर्ण तरीके से पार्टिसिपेट करने से चूके प्रदेश के स्टार पैरा एथलीट सुंदर गुर्जर इन दिनों दुबई में होने वाली फाजा इंटनेशनल पैरालिंपिक चैंपियनशिप की तैयारियों में जुटे हुए हैं। एफ-46 कैटेगरी में जैवलीन थ्रो, शाॅटपुट और डिस्कस थ्रो में चुनौती पेश करने वाले सुंदर को पूरा भरोसा है कि वे फाजा में इन तीनों इवेंट के गोल्ड मेडल जीतेंगे। इंटनेशनल पैरालिंपिक चैंपियनशिप 19 से 24 मार्च तक होगी। उल्लेखनीय है कि पिछले साल रियो पैरालिंपिक खेलों में सुंदर महज कुछ मिनट देर से ट्रैक पर पहुंचे थे और उन्हें वहां पार्टीसिपेट नहीं करने दिया गया था।
तीनोंइवेंट की विश्व रैंकिंग में शीर्ष पर
फिलहालविश्व रैंकिंग में तीनों ही इवेंट में शीर्ष पर चल रहे सुंदर का अगला लक्ष्य जुलाई में लंदन में होने वाली विश्व पैरालिंपिक चैंपियनशिप है। इन दिनों सुंदर जैवलीन में 70 मीटर, शाॅटपुट में 15 मीटर और डिस्कस थ्रो में 50 मीटर के आसपास थ्रो कर रहे हैं। सुंदर ने पिछले महीने सोनीपत में हुए ट्रायल्स में सभी इवेंट्स में शीर्ष पर रहते हुए इन खेलों के लिए क्वालिफाई किया है।
मूल रूप से जैवलीन थ्रो में हिस्सा लेने वाले सुंदर ने मात्र दो महीने पहले ही शाॅटपुट और डिस्कस थ्रो में हाथ आजमाना शुरू किया है और थोड़े ही दिनों में वे विश्व रिकाॅर्ड के नजदीक थ्रो करने लगे हैं। जैवलीन में विश्व रिकाॅर्ड 63.97 मीटर, शाॅटपुट में 15.67 मीटर और डिस्कस मे 52.62 मीटर है।
...तोदेश का पहला एथलीट बनूंगा
^सर्वश्रेष्ठप्रदर्शन करते हुए तीनों इवेंट में गोल्ड मेडल जीतने की पूरी कोशिश करूंगा। अगर मैं ऐसा कर पाया तो देश का पहला एथलीट बनूंगा, जिसने किसी इंटरनेशनल टूर्नामेंट में तीन गोल्ड मेडल जीते हों। -सुंदर गुर्जर
एफ-54 कैटेगरी में शाॅटपुट, जैवलीन और डिस्कस थ्रो में करेंगी पार्टिसिपेट
एफ-54कैटेगरी में पार्टिसिपेट करने वाली शताब्दी अवस्थी का मुख्य लक्ष्य इन खेलों में अपनी विश्व रैंकिंग में सुधार करते हुए लंदन में होने वाली विश्व पैरालिंपिक चैंपियनशिप के लिए क्वालीफाई करना है। फिलहाल शताब्दी शाॅटपुट की विश्व रैंकिंग में 11वें नंबर पर हैं और 6 मीटर के आसपास थ्रो कर रही हैं। इस इवेंट का विश्व रिकाॅर्ड 7.5 मीटर है। शताब्दी शाॅटपुट के अलावा जेवलीन थ्रो और डिस्कस थ्रो में भी चुनौती पेश करेंगी। वे जेवलीन में 11 मीटर और डिस्कस में 10 मीटर के आसपास थ्रो कर रही हैं। शताब्दी यूं तो एफ54 कैटेगरी में खेलती हैं, लेकिन फाजा में वहां मौजूद मेडिकल टीम की रिपोर्ट के आधार पर उन्हें किसी दूसरी कैटेगरी से भी खेलना पड़ सकता है।
दीपामलिक है रोल माॅडल
रियोपैरालिंपिक खेलों में पदक जीतने वाली 47 वर्षीय पैरा एथलीट दीपा मलिक को अपना आदर्श मानने वाली शताब्दी ने अपने स्पोर्ट्स कॅरिअर की शुरुआत मात्र पांच महीने पहले की थी। 31 वर्षीय शताब्दी अपनी सफलता का श्रेय पैरालिंपिक कमेटी आॅफ इंडिया के कोषाध्यक्ष दिनेश उपाध्याय और कोच महावीर सैनी को देती हैं। शताब्दी ने पिछले साल दिसंबर में आयोजित राज्यस्तरीय खेलों में स्वर्ण पदक जीता था।
10 साल पहले एक एक्सीडेंट के कारण व्हीलेयर पकड़ने वाली शताब्दी कहती हैं कि समाज की मुख्य धारा में आज भी दिव्यांगों को हीन भावना से देखा जाता है। मुझे मेरे परिवार से पूरा सपोर्ट है, लेकिन स्पोर्ट्स से जुड़ने के बाद मुझमें एक नया आत्मविश्वास आया है। मेरी ख्वाहिश है कि दिव्यांगों को अधिक से अधिक खेलों में शिरकत करनी चाहिए।
hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva